ร้านบางชามอยู่แถวทะเลน้อยค่ะ บรรยากาศภายในร้านดีเลยทีเดียว มีที่นั่งให้เลือกนั่งหลายโต๊ะ ทั้งแบบโอเพ่น และแบบมีหลังคา ร้านอยู่ริมน้ำ ลมพัดเย็นสบาย สำหรับอาหารที่สั่งในวันนี้คือ
     - แกงคั่วหอยขมใบชะพลู ชามละ 150 รสชาติอร่อยดี หอยขมแกะมาให้แล้ว ใบชะพลูน้อยไปนิด เลยหอมน้อยไปหน่อย โดยรวมโอเคค่ะสำหรับชามนี้

     - ปลาลูกเบร่ทอดขมิ้น ปลาตัวเล็กๆ คลุกกับขมิ้นและกระเทียม เอามาทอดให้กรอบพร้อมกับใบมะกรูด อร่อยเลยทีเดียว ปลากรอบทุกตัว รสชาติกำลังดี ทานกับข้าวสวยร้อนๆหรือทานเล่นอร่อยเหาะ

     - ยำรากบัว เมนูนี้อร่อยดีค่ะ แต่ออกแนวส้มตำมากกว่า รสชาติคือส้มตำเลย แต่เปลี่ยนจากมะละกอเป็นรากบัว ใส่กุ้งลวกพอสุกมาด้วย 3 ตัว อร่อยดีค่ะ

     พนักงานที่นี่น่ารักดีค่ะ แนะนำเมนูทุกเมนูในหน้าที่เราเปิด ห้องน้ำที่นี่ก็สะอาดค่ะ